Meie sellesuvine Haapsalu-käik oli veel tegemata, ja nii me mõtlesime selle täna ära teha. Kokkusattumusena oli täna Haapsalus ka Haapsalu salli päev, sestap nägime nii mõndagi tuttavat nagu näiteks Signe, Mari-Liis ja  Katrix ja ka tuttavat nägu, st keda mina blogide põhjal tunnen, aga nemad mind mitte, nt. Rees ja Saare talu vildikambri Mareli. Tore oli ka see, et kesktänaval oli palju igasugu müügipunkte, kust ma soetasin kaks vastupandamatult ilusat kassikest (mulle tundub, et ma kogun neid   ). Täitsa huvitav oleks proovida neid fimost järele teha.